Purple Haze

«Purple Haze» er en sang av Jimi Hendrix og utgitt som den andre singelen av hans rockegruppe Jimi Hendrix Experience 17. mars 1967 i Storbritannia. Sangen inneholder hans oppfinnsomme gitarspill, som bruker den karakteristiske Hendrix-akkorden og en blanding av blues og østlige modaliteter, formet av nye teknikker for å behandle lyd.«The ’Hendrix Chord’», Fender.com. Arkivert fra originalen 25. april 2010. På grunn av tvetydigheter i tekstene tolker lyttere ofte sangen som en referanse til en psykedelisk opplevelse, som LSD, men selv om Hendrix beskrev den som en kjærlighetssang og forklarte at linja «whatever it is, that girl put a spell on me» var nøkkelen til betydningen av teksten. En annen gang forklarte han at sangen var hentet fra en drøm han hadde hatt hvor han gikk under havet, omgitt av purple haze («lilla dis»). Den ble tatt med på som åpningssporet i den nordamerikanske utgaven av Experiences debutalbum, Are You Experienced (1967).

«Purple Haze» har blitt framhevet som hans signaturverk. Sangen ble jevnlig spilt på konserter og finnes på mange av samlealbumene til Hendrix. Den nådde nummer tre på hitlista i Storbritannia, men bare nummer 65 i USA. Den ble innlemmet i Grammy Hall of Fame. I mars 2005 kåret magasinet Q sangen som nummer 1 på sin liste over de 100 største gitarspor, og magasinet Rolling Stone satte sangen som nr. 17 over de 500 største sanger til alle tider, og rangerte den på nytt til nummer 250 i 2021-utgaven.

 Bakgrunn og innspilling 
Innen 5. januar 1967 hadde Jimi Hendrix Experiences første singel, «Hey Joe», med «Stone Free» på B-siden, nådd sjetteplass på den britiske platelisten.McDermott, Kramer & Cox (2009), s. 28. «Hey Joe» var ikke en Hendrix-komposisjon – den ble skrevet av Billy Roberts og spilt inn av flere andre grupper før Experience. Hendrix kommenterte: «Den platen er ikke oss. Den neste kommer til å bli annerledes. Vi jobber med en LP som hovedsakelig vil være våre ting.» Shadwick (2003), s. 95. Gruppen spilte inn flere demoer av originalt materiale i studio i London, blant annet «Can You See Me», «Foxy Lady», «Third Stone from the Sun», «Red House» og «Remember». McDermott, Kramer & Cox (2009), s. 27–29. Midt i desember hørte produsent Chas Chandler Hendrix leke seg med et nytt gitarriff. «Jeg hørte ham spille den i leiligheten og ble slått helt ut. Jeg ba ham fortsette å jobbe med den og sa: ’Det er den neste singelen!’» McDermott, Kramer & Cox (2009), s. 32. Chandler hevdet at etter litt mer press skrev Hendrix resten av «Purple Haze» i garderoben på en klubb i London om ettermiddagen 26. desember 1966, før en konsert. McDermott, Kramer & Cox (2009), s. 31. I flere intervjuer har Hendrix snakket om prosessen å skrive sangen, men nevnte ikke hvor eller når han skrev den. Shapiro & Glebbeek (1990), s. 149.

The Experience begynte å spille inn «Purple Haze» 11. januar 1967 i De Lane Lea Studios i London. Ifølge trommeslager Mitch Mitchell lærte han og bassist Noel Redding sangen i studioet: «Hendrix kom inn og nynnet liksom riffet til oss og viste Noel akkordene og endringene. Jeg lyttet til den, og vi tenkte: ’OK, la oss gjøre det’. Vi fikk den til på tredje tagning, så vidt jeg husker.»Shadwick (2003), s. 96. Basissporet ble spilt inn på fire timer, ifølge Chandler.McDermott, Cox & Kramer (1995), s. 25. Flersporsopptaksteknologi tillot teknikere å spille inn og fullføre flere deler på den endelige masteren. Etter at basissporet var ferdig, forklarte Chandler at han og Hendrix utviklet sangen:

Redding og Mitchell ble ikke tatt med i prosessen fordi Chandler mente det var mer effektivt for ham og Hendrix å gjøre det alene.McDermott, Kramer & Cox (2009), s. 33. For å få et bedre opptakskvalitet tok Chandler firesporsbåndet som ble spilt inn på De Lane Lea til Olympic Studios for overdubbing (selv om Hendrix hadde jobbet med åttesporsopptak i USA, var det ennå ikke tilgjengelig i Storbritannia).McDermott, Kramer & Cox (2009), s. 35–36. På Olympic ble de tildelt Eddie Kramer, som lydtekniker spilte en viktig rolle i påfølgende Hendrix-innspillinger.McDermott, Kramer & Cox (2009), s. 35. Hendrix la til ny vokal og gitarpartier mellom 3. og 8. februar 1967. I motsetning til de konvensjonelle teknikkene som ble brukt av Experience for å spille inn tidligere sanger, bestemte Chandler seg for å prøve ut nye effekter og lyder for «Purple Haze». Han forbedret bakgrunnslyder (en del med bidrag fra Redding) ved å spille dem av gjennom hodetelefoner, som ble flyttet rundt opptaksmikrofonen, noe som skapte «et sært ekko».McDermott, Kramer & Cox (2009), s. 27. Chandler brukte også raskere gitarpartier spilt inn på halv hastighet (som også hever tonehøyden) og panorering for å skape nye effekter. Gitarsoloen inneholder den første bruken av pedaleffekten Octavia. Akustisk og elektronikkingeniør Roger Mayer utviklet enheten med innspill fra Hendrix. Octavia dobler frekvensen til lyden den mates med, noe som i hovedsak legger til en øvre oktav. Octavia, Roger Mayer.

 Tekst og tolkning 

I intervjuer ga Hendrix vanligvis forskjellige svar om utviklingen av sangteksten. Hans biograf Harry Shapiro påpeker at «Purple Haze» mest sannsynlig er «en potpourri av ideer» som Hendrix utviklet over tid. Som en fan av science fiction innlemmet Hendrix ofte litterære bilder i låtskrivingen sin. Hendrix leste Night of Light, en roman fra 1966 av Philip José Farmer, som var en utvidet novelle utgitt i 1957.Roby (2002), s. 67. I denne fortellingen, som foregår på en fjern planet, produserer solflekker en «lilla dis» som har en desorienterende effekt på innbyggerne. Uttrykket «lilla dis» forekommer også i Ayn Rands roman Kildens utspring fra 1943 (del 2, kapittel 14), og enda tidligere i Charles Dickens’ roman Store forventninger fra 1861 (kapittel 54), selv om det er ukjent om Hendrix hadde lest disse og ble påvirket av dem.Roby & Schreiber (2010), s. 158

Et tidlig håndskrevet utkast av sangen av Hendrix, med tittelen «Purple Haze – Jesus Saves», bruker drømmeaktige bilder der retnings- og tidssansen er forvrengt. Hendrix (2003), s. 131. I et intervju 28. januar 1967, før sangen var ferdig, ble Hendrix spurt om hvordan han skrev sanger; han svarte: «Jeg drømmer mye, og jeg skriver drømmene mine ned som sanger. Jeg skrev en som het «First Look Around the Corner» og en annen som het «The Purple Haze», som handlet om en drøm jeg hadde om at jeg gikk under havet.» Hendrix-sangen «Are You Experienced?», spilt inn i april 1967 og tatt med som tittelspor for Experiences debutalbum, inneholder en referanse til å vandre under havet: «Vi holder hender og så ser vi soloppgangen, fra havets bunn». Jf. Hendrix (2003), s. 21. Han uttrykte senere frustrasjon over at han ikke klarte å utvikle ideene sine til sangen mer fullstendig:

Så langt er det bare et enkelt sammenkrøllet ark med linjert, gult tavlepapir som er utstilt i Rock and Roll Hall of Fame, og det inneholder ingen av tekstene som ble brukt i «Experience»-sangen. «Jimi Hendrix "Purple Haze' Lyrics, 1966», Rock and Roll Hall of Fame. Chandler innrømmet at han i de tidlige stadiene hjalp Hendrix med å forme sangene og tekstene til radiosingler. Shapiro & Glebbeek (1990), s. 147. Biograf Keith Shadwick kommenterer at selv om mye av kompleksiteten kan ha blitt ofret, resulterte det i vers som er «enkle, fokuserte og slående».

Etter utgivelsen ga Hendrix en annen forklaring: «Han [sangens hovedperson] liker denne jenta så godt at han ikke vet hvilken [tilstand] han er i, vet du. En slags døs, antar jeg. Det er det sangen handler om.» Dette henter inspirasjon fra en opplevelse Hendrix hadde mens han fortsatt var i New York, hvor han følte at en jente prøvde å bruke voodoo for å fange ham, og han ble syk.Shapiro & Glebbeek (1990), s. 148. Shapiro mener at dette gjenspeiles i de fleste av de to første versene:

Mange fans og pressen tolker sangen som en referanse til en psykedelisk opplevelse på grunn av tekstlinjer som «purple haze all in my brain» og «'scuse me while i kiss the sky». Hendrix og de nærmeste ham diskuterte imidlertid aldri noen sammenheng mellom psykedeliske stoffer og sangen, selv om Shapiro innrømmer at om han hadde gjort det på den tiden ville ha vært «profesjonelt selvmord». Chandler, som hevdet at han var til stede da Hendrix skrev den, benektet senere påstander om at Hendrix gjorde det mens han var påvirket av psykedelika.Ruhlmann, William: «Jimi Hendrix/Jimi Hendrix Experience: ’Purple Haze’ – Review», AllMusic.

I en kommentar til tekstene konkluderer Shadwick med at «musikken [fikk] fortelle den større fortellingen. Effektivt balansert mellom de to russtoffene narkotika og begjær, kunne de tolkes etter lytterens smak». Under konserter endret Hendrix noen ganger sine tekster for komisk effekt; «'scuse me while I kiss the sky' ble gjengitt som «'scuse me while I kiss this guy' (mens han gestikulerte mot Mitchell), «'scuse me while I kiss that policeman' (ved et nesten-opprør i Los Angeles), eller «'scuse me while I fuck the sky' (under et regnskyll i Seattle).Cross (2005), s. 302.

 «Purple Haze» i andre media 
På grunn av populariteten og gjenkjennelsesfaktoren har «Purple Haze» blitt sunget av en rekke andre artister, fra Ozzy Osbourne til Kronos Quartet til Quebecartisten Carole Laure. Den har også blitt brukt i mange filmer, fjernsynsprogrammer og reklamefilmer. Noen av disse er:

 En Pepsi TV-reklame (første gang sendt i 2004 Super Bowl) hvor den unge Jimi Hendrix blir vist mens han kjøper Pepsi fra en automat. Når han åpner flaska, trekkes øyet hans til en elektrisk gitar i en butikk nær ved og det kjente riffet fra sangen begynner å spille. Så ser han en Coca-Colamaskin tvers over gata foran en trekkspillbutikk og åpningsriffet kommer igjen, denne gangen på trekkspill.

 I filmen Oppvåkningen (1990) bruker en lege sangen for å vekke en katatonisk pasient.

 Komikeren Wayne Federman spiller «Purple Haze» på en elektrisk ukulele.

 På fotballkampene til East Carolina University spilles sangen som en tradisjon over stadionhøyttalerne når laget kommer inn.

 Teksten  'Scuse me while I kiss the sky kan bli sett malt på veggen inne på et av jentetoalettene på Hendrix's alma mater Garfield High School i Seattle, Washington. Skolen selger også t-skjorter med ordene «purple haze».
 Red Hot Chili Peppers gitarist John Frusciante brukte denne sangen som grunnlag for den ett minutts lange gitarsoloen på slutten av sin sang «Dani California». Han gjorde en adapsjon av Jimi Hendrix' intro til «Purple Haze», med effektene holdt veldig nær originalen.
 I en episode av the Simpsons, sier Homer: «Now excuse me while I kiss the sky.»
 Arkivet over Misheard Lyrics, som er på www.kissthisguy.com, tok domenenavnet fra «Scuse me while I kiss this guy.»

 Referanser 

 Litteratur 
 Cross, Charles R. (2005): Room Full of Mirrors: A Biography of Jimi Hendrix (1st. Trade Paperback ed.). New York City: Hyperion Books. ISBN 0-7868-8841-5.
 Hendrix, Janie (2003): Jimi Hendrix: The Lyrics. Milwaukee, Wisconsin: Hal Leonard. ISBN 0-634-04930-5.
 McDermott, John; Kramer, Eddie; Cox, Billy (2009): Ultimate Hendrix. New York City: Backbeat Books. ISBN 978-0-87930-938-1.
 McDermott, John; Cox, Billy; Kramer, Eddie (1995): Jimi Hendrix: Sessions (1. utg.). Boston, Massachusetts: Little, Brown. ISBN 0-316-55549-5.
 Roby, Steven (2002): Black Gold: The Lost Archives of Jimi Hendrix. New York City: Billboard Books. ISBN 0-8230-7854-X.
 Roby, Steven; Schreiber, Brad (2010): Becoming Jimi Hendrix (1. utg. Da Capo Press). Cambridge, Massachusetts: Da Capo Press. ISBN 978-0-306-81910-0.
 Shadwick, Keith (2003): Jimi Hendrix: Musician (1. utg.). San Francisco, California: Backbeat Books. ISBN 0-87930-764-1.
 Shapiro, Harry; Glebbeek, Cesar (1990): Jimi Hendrix: Electric Gypsy. New York City: St. Martin's Press. ISBN 0-312-05861-6.

 Eksterne lenker 
[https://www.youtube.com/watch?v=WGoDaYjdfSg «Purple Haze» (official audio) on Vevo]

Kategori:Sanger av Jimi Hendrix
Kategori:Sanger fra 1967